Khaled al-Asaad
Khaled al-Asaad (Erebki de: خالد الأسعد) oyo ke arkeoloğo Erebo u serê antika u arkeolociya suka antike Palmirao. Palmira suka antika ke kewtaa lista UNESCO dera u dınya de xeylê şınasiyena, zaf namdara. Khaled al-Asaad, çewres serri serdarê suka Palmira bi. Khaled Asaad, suka Palmira de serra 1934ıne de maya xo ra biyo. Serra 1954ıne de kewto Partiya Basi u politika de hetê Beşar Esedi de vınderto, ey sevekno.

Merdışê ey 
Tarixê Gulane 2015i de, organizasyono terorist Dewleta İslami İraq u Şam de suka Tedmuri vısto destê xo ra. Tedmur oyo ke namê suka Palmiraya modernia. Khaled al-Asaad zi verê hetê Dewla İslami ra işğalê Palmira remao uca ra hama terefê teroristanê Dewleta İslami ra tepışiyao. Tepışiyayışê xo ra tepiya, militanê Dewleta İslami o ardo meydanê suke ra tarixê Tebaxe 18, 2015i de. Şarê Tedmuri zi arê biyo meydanê suke de. Uca de serê Khaled al-Asaadi terefê militananê Dewleta İslami ra bırniyao u Khaled al-Assad serra cıya 81ıne de uca de merdo, kışiyao. 

Khaled al-Asaad oyo ke tarixê arkeolociya Suriya de merdumo en gırd biyo, cayê xo zaf pil biyo. O heyatê xo dao arkeolociye u arkeolociya Suriya ra. Hama hetê militan u teroristanê İslamperest u cihadperestan ra kışiyao, qetl biyo.

Referansi 

Arkeoloği
Arkeoloğê Suriyayıci
Qetliami
Erebi